Man skuldig aan gru-moord | Maroela Media
'n 20-jarige man is daaraan skuldig bevind dat hy 'n 15-jarige skoolseun in Oktober 2013 onthoof het.
Regter Elize Steyn het Aljar Swartz Maandag in die Wes-Kaapse hooggeregshof ook skuldig bevind op drie aanklagte van uitlokking om moord te pleeg.
Swartz het verlede maand erken dat hy Lee Adams op 17 Oktober 2013 verwurg het. Hy het hom hierna verskeie kere met 'n mes gesteek en toe onthoof. 'n Veiligheidswag het Adams se lyk naby 'n verlate skool gevind terwyl Adams se kop gevind is waar dit in 'n vlak graf in Swartz se tuin begrawe is.
Die staatsaanklaer Carine Teunissen het vroeër aan die hof gesê dat Swartz vir Adams onder valse voorwendsels na die skool gelok het. Hy het glo aan Adams gevra of hy saam met hom dagga wil rook.
Teunissen het gesê dit was moord met voorbedagte rade. Swartz het glo beplan om Adams se kop aan 'n sangoma te verkoop vir R5 000.
Swartz het beweer dat hy 'n satanis was ten tyde van die moord. Teunissen het dit egter bevraagteken en gesê daar was geen tekens van 'n satanistiese ritueel op die moordtoneel nie. Volgens Teunissen het Swartz ook vier ander mense probeer oortuig om saam met hom die moord te pleeg.
Swartz sal op 28 April gevonnis word.
Aljar Swartz Kaapstad
Die is siek ! Wat gaan in so mens se kop aan ? Ek is so jammer vir die 15 jarige se familie en vriende. Hoe verwerk jy 'n gru moord soos die op 'n 15 jarige wie se hele lewe nog voor hom gelê het…?
Dit is hoekom dagga verbode is, jy raak heel van jou kop af. Sommige mense wil dan nog prober om dagga te wettig.
Dit is nou dat hierdie moordenaars in die publiek gehang word hulle moor en moor net sake duur vir maande of jare. Kom nou ruk julle reg
vandat die weermag nie meer "bestaan" nie en ons jong manne ( of mannetjies ) so uitdraai soos nuttelose jellierige vellerige goed -weet nie werklik wat om hulle te noem nie – le die hele dag in die strate en dink allerhande gemors uit en dit is wat jy kry – is daar rerig niks meer van ons wonderlike land oor nie
Hy is siek!!! Kyk net hoe sit hy so onskuldig in die bank. Of dagga nou die oorsaak kry of nie, hy is en bly 'n moordenaar!!